CELEX: 22019D0182
Language: sl
Date: 2017-05-05 00:00:00
Title: Sklep Skupnega odbora EGP št. 70/2017 z dne 5. maja 2017 o spremembi Priloge I (Veterinarske in fitosanitarne zadeve) k Sporazumu EGP [2019/182]

7.2.2019   
               
               
                  SL
               
               
                  Uradni list Evropske unije
               
               
                  L 36/5
               
            
         SKLEP SKUPNEGA ODBORA EGP
         št. 70/2017
         z dne 5. maja 2017
         o spremembi Priloge I (Veterinarske in fitosanitarne zadeve) k Sporazumu EGP [2019/182]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeni sklep Komisije (EU) 2016/1840 z dne 14. oktobra 2016 o spremembi Priloge IV k Direktivi Sveta 2009/156/ES glede metod za diagnosticiranje konjske kuge (1) je treba vključiti v Sporazum EGP.
                  
               
                     (2)
                  
                  
                     Izvedbeni sklep Komisije (EU) 2017/9 z dne 4. januarja 2017 o odobritvi določenih laboratorijev v Maroku in Tajvanu za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih (2) je treba vključiti v Sporazum EGP.
                  
               
                     (3)
                  
                  
                     Ta sklep se nanaša na zakonodajo v zvezi z živimi živalmi, ki niso ribe in živali iz akvakulture. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP. Ta sklep se zato ne uporablja za Islandijo.
                  
               
                     (4)
                  
                  
                     Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (5)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje I Priloge I k Sporazumu EGP se spremeni:
            
                        1.
                     
                     
                        v točki 3 (Direktiva Sveta 2009/156/ES) v delu 4.1 se doda naslednje:
                        „, kakor jo spreminja:
                        
                                    —
                                 
                                 
                                    
                                       32016 D 1840: Izvedbeni sklep Komisije (EU) 2016/1840 z dne 14. oktobra 2016 (UL L 280, 18.10.2016, str. 33).“;
                                 
                              
                  
                        2.
                     
                     
                        v točki 2 (Direktiva Sveta 2009/156/ES) v delu 8.1 se doda naslednja alinea:
                        
                                    „—
                                 
                                 
                                    
                                       32016 D 1840: Izvedbeni sklep Komisije (EU) 2016/1840 z dne 14. oktobra 2016 (UL L 280, 18.10.2016, str. 33).“;
                                 
                              
                  
                        3.
                     
                     
                        za točko 102 (Izvedbeni sklep Komisije (EU) 2016/1235) v delu 4.2 se doda naslednja točka:
                        
                                    „103.
                                 
                                 
                                    
                                       32017 D 0009: Izvedbeni sklep Komisije (EU) 2017/9 z dne 4. januarja 2017 o odobritvi določenih laboratorijev v Maroku in Tajvanu za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih (UL L 3, 6.1.2017, str. 32).
                                    Ta akt se ne uporablja za Islandijo.“
                                 
                              
                  
         
            Člen 2
            Besedili izvedbenih sklepov (EU) 2016/1840 in (EU) 2017/9 v norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 6. maja 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 5. maja 2017
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 280, 18.10.2016, str. 33.
         
            (2)  UL L 3, 6.1.2017, str. 32.
         
            (*1)  Navedena ni nobena ustavna zahteva.